– Везачу Аллах1а вайн вовшахкхетар Шен дуьхьа дойла. Везачу Аллах1а вайна Делан Элча (Делера салам-маршалла хуьлда цунна) дукхавезар совдоккхийла. Везачу Аллах1а вайна дукхавезачу Мухьаммад Пайхамарца (Делера салам-маршалла хуьлда цунна) ялсаманичохь цхьана нисдойла вай. Везачу Аллах1а вайна уггаре а дика Пайхамар Мухьаммад (Делера салам-маршалла хуьлда цунна) ваийтина. Мухьаммад Пайхамаро (Делера салам-маршалла хуьлда цунна) аьлла: «Сайн вежарий ган шовкъ ву со. Уьш гаре сатуьйсуш ву со». Т1аккха цуьнан асхьабаша (Дела реза хуьлда царна) аьлла: – «Х1ай Делан Элча, шаьш дац хьан вежарий?». Пайхамара (Делера салам-маршалла хуьлда цунна) жоп делла царна: «Шу дац шен вежарий, шу шен асхьабаш ду. Ша б1аьрга гина а воцуш ийман диллина болу, ша дукхавезаш хилла берш бу шен вежарий» аьлла. Тахана мостаг1аша и суьрташ дахкар новкъадеана берш бу уьш Мухьаммад Пайхамаран (Делера салам-маршалла хуьлда цунна) вежарий. Везачу Аллах1а Пайхамар (Делера салам-маршалла хуьлда цунна) везачех дойла вай. Вай Аллах1ан дуьхьа ч1аг1о ян еза, цу Элчан (Делера салам-маршалла хуьлда цунна) суннаташна т1ехь тасалур ду аьлла. Нийсачу новкъахь даима хир ду аьлла. Вайн Элчан (Делера салам-маршалла хуьлда цунна) ц1е сийсазъян г1ертачарна Аллах1а кхел йойла. Цунна х1ума ала дагадеанчунна Аллах1а кхел йойла. Вайн Элча (Делера салам-маршалла хуьлда цунна) сийсазван г1ерташ верг Аллах1а сийсазвойла. Вайн Элчан (Делера салам-маршалла хуьлда цунна) мостаг1ий, Делан мостаг1ий бу уьш, Дала кхел йойла царна.